MINT:ผลงานที่เหลือของปียังแจ่มแนะซื้อเป้า 42 บาท ชู upside 11%
MINTคาดว่ากำไรที่จะเกิดขึ้นต่อไปมีความสดใสต่อเนื่องผลพวงจากการทำ M&A ในช่วงที่ผ่านมา คงคำแนะนำ ซื้อ ด้วยราคาพื้นฐาน 42.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 11% เทียบกับราคาพื้นฐาน
16 พ.ค. 2559

บล.ดีบีเอสฯ ระบุในบทวิเคราะห์วันนี้ (16 พ.ค.) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT    กำไรสุทธิไตรมาส 1/59 เพิ่มก้าวกระโดด 66% เทียบช่วงเดียวกันของปีก่อน โดยมีแรงผลักดันจากรายการพิเศษคือ กำไรจากการซื้อโรงแรม Tivoli
แต่หากไม่นับกำไรพิเศษกำไรหลักไตรมาส1/59 เป็น 1.6 พันล้านบาท +9% เทียบช่วงเดียวกันของปีก่อน และ -6.3% เทียบไตรมาสก่อนหน้า สาเหตุที่หนุนนำให้กำไรเพิ่ม เทียบช่วงเดียวกันของปีก่อน คือทั้งธุรกิจหลักคือ โรงแรมและอาหารจานด่วน (restaurant) ที่มีรายได้เพิ่มขึ้นดี
คาดว่ากำไรที่จะเกิดขึ้นต่อไปมีความสดใสต่อเนื่องผลพวงจากการทำ M&amp;A ในช่วงที่ผ่านมา
คงคำแนะนำ ซื้อ ด้วยราคาพื้นฐาน 42.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 11% เทียบกับราคาพื้นฐาน